da en nl en de da nn da da da da da en da da da da da en da en da da da en da da da da da da da da da da da da da da da da da da da da en da da da da da da da da da da hu da da da da da fr en sv fr fr da da it da da da en sv da da sv nl da da pl da cs fi da en da da da da da da en
en blog om sund og slank livsstil
Nye tights med diskrete detaljer
I fredags indviede jeg et par nye tights fra H&M til et to-timers BodyCombat event i mit lokale Fitnessdk. Virkelig fedt event, hvor der blev fyret det ene powertrack af efter det andet, så spejlene duggede til sidst. Dejlig måde at starte weekenden på!
Nå men tilbage til de nye tights, som jeg er meget glad for. De sidder rigtig godt og har en blød og bred elastik i livet, der ikke laver ekstra deller, hehe. De har det fineste diskrete sort-i sort mønster, som kun anes, når man kigger godt efter. Det er ikke så tydeligt som på H&M’s billede desværre, men stadig fint. Eneste minus for mig er, at jeg ligger mellem to størrelser, så disse er faktisk en anelse for løse i livet og skal hives lidt op engang imellem, men det går an. De koster kun 199,- og findes lige HER.
2 Comments CATEGORIES: Træningstøj TAGGED: H&M, tights
En af de gode ting ved, at jeg har tabt mig, er, at jeg nu har lyst til at bruge mine nye Nike leo-tights 🙂 Jeg har nemlig et issue med mine ben og rumpe, når jeg ligger i den høje ende af mit vægtspænd, og så putter jeg mig helst i sorte og ikke for afslørende træningsbukser. Jeg mangler stadig et par kilo for at føle mig fuldt ud tilpas, så dette er en gylden middelvej, hvor min top dækker bagpå 😉 Det skal dog også siges, at disse tights er virkelig cool, men de er altså ikke opstrammende, som jeg fx synes H&M’s tights er. Stoffet er meget blødt og stretchy på disse, nærmest som et par leggins eller natbukser, så der er ikke meget support 😉 Men de kan bestemt anbefales!
Er i øvrigt spændt på, om jeg har holdt vægttabet her i julen! Tror ikke helt jeg har undgået at tage lidt på, men synes jeg har været ret god, og har ikke overspist af hverken mad eller godter. Status kommer en af dagene. Har I været gode? 🙂
Tip! Kari Traa til ingen penge
Faldt lige over dette virkelig gode tilbud, hvor man får 3 numre af det udmærkede magasin I FORM samt et træningssæt fra populære Kari Traa, som består af tights og top for 140 kr i alt inkl. porto. Jeg er fristet! Er der nogen af jer, der har erfaring med størrelserne? Tænker M bliver for lille, når jeg er en 38/40, synes det ser så småt ud i butikkerne?
For god ordens skyld vil jeg lige nævne, at jeg selv er faldet over tilbuddet, og det er ikke lavet i samarbejde med I FORM, ville blot dele det med jer 🙂
2 Comments CATEGORIES: Træningstøj
Lidt nyt til træningen
Sikke en lang pause der kom på bloggen. Det skyldes desværre noget rod på privatfronten, men jeg vil prøve at være her lidt mere regelmæssigt nu. Jeg har været ude at shoppe lidt nyt gear til træningen for at fremme lysten lidt til at komme afsted, det hjælper altid, især når man også har tabt sig, hehe 🙂 Mere om vægttab i en status snarest.
Er helt vild med tasken fra Nike. Mangler egentlig ikke en sportstaske, men jeg bliver så draget af alt med leopletter, så jeg kunne ikke lade den stå! Og til en pris på 300 kr kunne det godt gå an 🙂 Købte den i Illum, men har fundet den HER også, hvor den faktisk er lidt billigere lige nu.
Bukserne er fra H&M, elsker deres træningstøj, som er i rigtig god kvalitet og har super pasform. Synes printet er så cool på disse. Der er ikke mange størrelser tilbage hverken i butikkerne eller på webshoppen, men måske kan I være heldige at finde dem i jeres lokale H&M.
Hvad synes I om tingene?
5 Comments CATEGORIES: Træningstøj TAGGED: H&M, leopardprint, Nike, tights, træningstasker
Nike’s leopard tights er tilbage
Det er helt sikkert ikke kun mig, der sukkede over de fede træningstights med leopardprint fra Nike, som var fremme for et års tid siden og som hurtigt blev udsolgt. Nu er de på banen igen med en model, der ligner til forveksling. Jeg bruger normalt knælange tights til træning, men vil alligevel overveje disse, for de er da for cool 🙂
Find dem HER til 300 kr og sikkert også i diverse spostforretninger. Billeder herover er fra Nike Store, men der kan jeg pludselig ikke finde dem nu, mærkeligt.
Leave a Comment CATEGORIES: Træningstøj TAGGED: leopardprint, tights
Vil lige starte med at fortælle, at bloggen har rundet 500 følgere på Bloglovin i dag, dejligt! Tusind tak fordi I følger med 🙂
Jeg har før skrevet om træningstøj fra Marks & Spencer, som nogle af jer måske kender fra England. Det er ikke fordi, udvalget er så stort online, men det er billigt og god kvalitet, så det er værd at holde øje med. Når jeg skal til London om to måneder, så skal jeg i hvert fald lige forbi og kigge efter tingene på collagen, især er jeg vild med BH’en og trøjen øverst til venstre. Er generelt vild med dyreprint, men mærkeligt nok findes der ikke meget af det på træningstøj.
Find det hele HER. Noget af det I føler jer fristet af? 🙂
7 Comments CATEGORIES: Træningstøj TAGGED: hættetrøje, hoodie, sportsbh, sportstøj, træningstoppe, træningstøj
What’s not to like? 🙂 Jeg er i hvert fald vild med både den store taske og makeuptasken fra Selected Femme og gad godt tilføje begge til samlingen. Elsker farvekombien med sort og blå! De kunne være helt perfekte til træning, da de båder virker robuste og har en passende størrelse. Den store koster 499,95,- og den lille 259,95,-
Leave a Comment CATEGORIES: Træningstøj
Runway by Minimum – ny sportswear-kollektion
Lækkert træningstøj har en vis betydning for mig, da jeg for alvor begyndte min træning styrtede jeg også ud og købte noget pænt og bekvemt tøj, det løfter altså lige motivationen dét ekstra.
Stod jeg og skulle købe mere træningtøj kunne valget falde på det nye Runway by Minimum, de har nemlig introduceret en ny sportswear-kollektion med et bredt sortiment af sports-bh’er, shorts, leggings, T-shirts og sweatshirts.
Priserne er ganske fine, fx ligger shorts på mellem 200 – 350 kr. Toppe 250 – 300 kr. Og sweat tee’en som jeg godt kan lide koster 450 kr. Det skulle så småt være på vej i butikkerne, så jeg vil lige holde øje så jeg kan få mulighed for at føle lidt på det.
4 Comments CATEGORIES: Træningstøj TAGGED: Runway by Minimum
Nye ind og nye ud
Jeg synes, det er så svært at finde gode træningssko, som er bløde og behagelig at have på og giver den rette støtte. Jeg fik de leopardplettede i julegave, var en af de heldige der nåede at få fat i dem, før de blev revet væk. De er virkelig fede at se på, men mine fødder har ikke været glade for at dyrke sport i dem, så de er nu blevet degraderet til “fritidssko” i stedet for. Her stikkes de dog af mine New Balance, som er væsentlig bedre at gå i. Æv.
Nå men jeg har jo så været på jagt efter et par andre, og da man nærmest ikke kan få andet end Nike, så blev det sådan et par igen. Denne gang har jeg dog kastet mig over en løbemodel, nemlig Lunarfly+ 4, selvom jeg skal bruge dem til holdtræning. De var sat ned med 40 % i Magasin, så det var en helt god deal. De er afprøvet og virker til at være ok indtil videre. Fine er de i pink i hvert fald, jf indlægget forleden! 🙂
1 Comment CATEGORIES: Træningstøj TAGGED: Nike, træningssko
Min almindelige garderobe består hovedsageligt af sort, grå og hvid, hvilket meget hurtigt bliver kedeligt. Men jeg befinder mig ikke så godt i vilde farver til dagligt, det er ligesom ikke rigtig min stil. Men når jeg skal træne, så må der meget gerne være knald på farverne! Jeg elsker bare pænt og velsiddende træningstøj, det giver mig mere lyst til at træne. En af mine yndlingsfarver til træningstøjet er pink. Man kan bare ikke andet end at blive i godt humør af den farve!
Er I også vild med pink, eller hvilken farve foretrækker I til træningstøjet?
Jeg har fundet det hele på Zalando.dk, som har et kæmpe udvalg.
2 Comments CATEGORIES: Træningstøj
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·